

**LATVIJAS REPUBLIKA**

**BALVU NOVADA PAŠVALDĪBA**

Reģ. Nr.90009115622, Bērzpils ielā 1A, Balvos, Balvu novadā, LV – 4501, tālrunis + 371 64522453

fakss + 371 64522453, e-pasts: dome@balvi.lv

**APSTIPRINĀTI**ar Balvu novada Domes

2019.gada 19.decembra

lēmumu (sēdes protokols Nr.18, 25.§)

**NOTEIKUMI**

Balvos

2019.gada 19.decembrī Nr.5/2019

**Balvu novada pašvaldības ūdensapgādes un kanalizācijas pakalpojumu tarifu aprēķināšanas metodika**

*Izdoti saskaņā ar likuma „Par pašvaldībām”*

 *41.panta pirmās daļas 2.punktu*

**I. Tarifa aprēķināšanas vispārīgie noteikumi**

1. Ūdensapgādes un kanalizācijas notekūdeņu apsaimniekošanas tarifu aprēķina atbilstoši Sabiedrisko pakalpojumu regulēšanas komisijas padomes 14.01.2016. lēmuma Nr.1/2 „Ūdenssaimniecības pakalpojumu tarifu aprēķināšanas metodika” prasībām.
2. Balvu novada dome ar saistošajiem noteikumiem nosaka maksu par ūdenssaimniecības pakalpojumiem, ko sniedz pašvaldības aģentūra „SAN – TEX” un ar attiecīgiem domes lēmumiem nosaka maksu par ūdenssaimniecības pakalpojumiem, ko sniedz Balvu novada pagastu pārvaldes: Balvu pagasta pārvalde, Bērzkalnes pagasta pārvalde, Bērzpils pagasta pārvalde, Briežuciema pagasta pārvalde, Krišjāņu pagasta pārvalde, Kubulu pagasta pārvalde, Lazdulejas pagasta pārvalde, Tilžas pagasta pārvalde, Vectilžas pagasta pārvalde, Vīksnas pagasta pārvalde.
3. Pašvaldība aprēķina ūdensapgādes un kanalizācijas pakalpojumu tarifus, apvienojot:
	1. ūdens ražošanas un piegādes izmaksas;
	2. notekūdeņu savākšanas un attīrīšanas izmaksas.
4. Tarifs ietver samaksu par:
	1. ūdensapgādes pakalpojumiem – par viena kubikmetra ūdens ieguvi, uzkrāšanu, sagatavošanu lietošanai līdz padevei ūdensvada tīklā un padevi līdz pakalpojumu saņēmējam (ūdens padeve līdz ūdens skaitītājam (ievadam) lietotāja ēkā vai būvē);
	2. kanalizācijas pakalpojumiem – par viena kubikmetra notekūdeņu savākšanu, novadīšanu līdz notekūdeņu attīrīšanas iekārtām, notekūdeņu attīrīšanu un novadīšanu līdz iztekai ūdenstilpnē.
5. Pašvaldība aprēķina atšķirīgus ūdenssaimniecības pakalpojumu tarifus ūdensvada tīkliem un kanalizācijas tīkliem šādās Balvu novada apdzīvotās vietās:
	1. Balvu pilsētā, Balvu novadā;
	2. Naudaskalnā, Balvu pagastā, Balvu novadā;
	3. Bērzkalnē, Bērzkalnes pagastā, Balvu novadā;
	4. Rubeņos, Bērzkalnes pagastā, Balvu novadā;
	5. Bērzpilī, Bērzpils pagastā, Balvu novadā;
	6. Briežuciemā, Briežuciema pagastā, Balvu novadā;
	7. Krišjāņos, Krišjāņu pagastā, Balvu novadā;
	8. Kubulos, Kubulu pagastā, Balvu novadā;
	9. Egļuciemā, Lazdulejas pagastā, Balvu novadā;
	10. Tilžā, Tilžas pagastā, Balvu novadā;
	11. Vectilžā, Vectilžas pagastā, Balvu novadā;
	12. Vīksnā, Vīksnas pagastā, Balvu novadā.

**II. Tarifā iekļaujamās izmaksas**

1. Ūdensapgādes pakalpojumu tarifu veido izmaksas, kas saistītas ar ūdens saražošanu un tā piegādi lietotājiem. Kanalizācijas pakalpojumu tarifu veido izmaksas, kas saistītas ar notekūdeņu savākšanu un to attīrīšanu. Ūdenssaimniecības pakalpojumu tarifu veidojošo izmaksu galvenie posteņi pa izmaksu grupām ir šādi:
	1. Ar pakalpojuma sniegšanu saistīto pamatlīdzekļu nolietojums;
	2. Ekspluatācijas izmaksas:
		1. Darba samaksa un VSAOI (Valsts sociālās apdrošināšanas obligātās iemaksas) darbiniekiem, kas tieši saistīti ar pakalpojumu sniegšanu, pamatlīdzekļu tehnisko apkopi un remontu;
		2. Pamatlīdzekļu uzturēšanas un remontu izmaksas;
		3. Dzeramā ūdens profilaktiskā attīrīšana, ūdens torņu dezinfekcija, atdzelžošanas stacijas apkope;
		4. Analīzes (notekūdeņu izmeklēšana, dzeramā ūdens ķīmiskās un mikrobioloģiskās analīzes);
		5. Pārējās saimnieciskās darbības izmaksas (sakaru izdevumi, maksa par ūdens novadīšanu, maksa par elektroenerģiju, degvielas izmaksas, inventārs, saimniecības preces);
		6. Citas mainīgās un fiksētās izmaksas, kas nepieciešamas, lai nodrošinātu pakalpojumu sniegšanu, un nav iekļautas citās izmaksu pozīcijās.
	3. Dabas resursu nodoklis par iegūto ūdeni un novadītajiem notekūdeņiem;
	4. Ilgtermiņa kredīta (5 gadi un ilgāk) procentu maksājumus, ja ilgtermiņa kredīts izmantots ūdensapgādes pakalpojuma sniegšanai nepieciešamo pamatlīdzekļu izveidei.
2. Tarifa aprēķināšanai izmanto Balvu novada pašvaldības un pašvaldības aģentūras „SAN – TEX” grāmatvedības datorprogrammā („G – VEDIS”) uzskaitītos tikai ar ūdenssaimniecības pakalpojumu saistītos izdevumus un budžetā prognozētos ar pakalpojumu sniegšanu saistītos izdevumus.
3. Aprēķinos iekļauj izmaksas, kas tieši attiecas uz ūdensapgādes un kanalizācijas pakalpojumu sniegšanu un ir pamatotas.
4. Pašvaldība tarifā iekļauj ilgtermiņa kredīta (5 gadi un ilgāk) procentu maksājumus, ja ilgtermiņa kredīts izmantots jaunu pamatlīdzekļu izveidošanai un iegādei ūdenssaimniecības pakalpojuma sniegšanai.
5. Aprēķinot nolietojumu pamatlīdzekļiem, kas finansēti no valsts, ārvalsts, Eiropas Savienības, citas starptautiskas organizācijas un institūcijas saņemtas finanšu palīdzības vai finanšu atbalsta, šādu pamatlīdzekļu vērtību samazina par attiecīgās finanšu palīdzības vai finanšu atbalsta vērtību, kas norādīta novada domes bilances kontā „Nākamo periodu ieņēmumi”.
6. Pašvaldība var izvēlēties iekļaut tarifu aprēķinā kredīta pamatsummas atmaksu tādā gadījumā, ja tarifu aprēķinā netiek iekļauts par kredītu iegādātu pamatlīdzekļu nolietojums visā pamatlīdzekļu faktiskās kalpošanas laikā, nodrošinot uzskaites sistēmā šādu pamatlīdzekļu atlikušās vērtības atsevišķu uzskaiti.
7. Ja pamatlīdzekļu izveidošanai izmantots Eiropas Savienības finansējums, tad attiecīgo pamatlīdzekļu nolietojuma daļa proporcionāli Eiropas Savienības finansējumam netiek iekļauta tarifā.
8. Tarifu aprēķina, balstoties uz izmaksām viena pilna gada laikā.
9. Tarifu nemaina biežāk kā 1 reizi gadā – to pārskata, ja vairāk kā par 10% mainās spēkā esošā tarifa aprēķinam izmantotie ūdenssaimniecības pakalpojumu apjoma rādītāji vai vairāk kā par 10% mainās spēkā esošā tarifa aprēķinā iekļautās izmaksas.
10. Tarifā neiekļauj tās izmaksas, kas saistītas ar atsevišķu lietus ūdeņu savākšanai paredzēto tīklu uzturēšanu.

**III.** **Aprēķinā iekļautais ūdens un notekūdeņu daudzums**

1. Tarifa aprēķināšanai Pašvaldība izmanto šādus ūdens un notekūdeņu daudzumus (pielikums Nr.1), kurus nosaka, pamatojoties uz iepriekšējā gada faktiskajiem rādītājiem un kārtējā gada prognozi:
	1. lietotājiem piegādātā ūdens daudzums;
	2. savākto notekūdeņu daudzums.
2. Datus par lietotājiem piegādātā ūdens daudzumu un savākto notekūdeņu daudzumu iegūst no skaitītāju nolasījumiem, ko grāmatvedībā iesniedz ūdenssaimniecības speciālists.
3. Prognozējot kārtējā gada ūdens un notekūdeņu daudzumus, ņem vērā kārtējā gadā plānoto atslēgumu un jauno pieslēgumu ūdensvada vai notekūdeņu savākšanas tīklam skaitu.
4. Ja nav zināms savākto notekūdeņu daudzums, tiek pieņemts, ka lietotājiem piegādātā ūdens un savākto notekūdeņu daudzuma attiecība ir 1:1.

**IV. Ūdenssaimniecības pakalpojumu tarifu aprēķināšana**

1. Ūdensapgādes pakalpojuma tarifu Pašvaldība aprēķina saskaņā ar šādu formulu:

 **ŪA = ŪI / ŪQ**, kur:

 ŪA – ūdensapgādes pakalpojuma tarifs (*euro*/m3);

 ŪI – ūdens ražošanas un piegādes pilnās izmaksas (*euro*);

 ŪQ – lietotājiem piegādātais ūdens daudzums (m3).

1. Kanalizācijas pakalpojuma tarifu Pašvaldība aprēķina saskaņā ar šādu formulu:

 **KP = KI / KQ**, kur:

 KP – kanalizācijas pakalpojuma tarifs (*euro*/m3);

KI – notekūdeņu savākšanas un attīrīšanas pakalpojuma tarifā iekļaujamās pilnās izmaksas (*euro*);

 KQ – savāktais notekūdeņu daudzums (m3).

**V.** **Noslēguma jautājumi**

1. Noteikumi tiek apstiprināti ar Balvu novada domes sēdes lēmumu.
2. Noteikumi stājas spēkā nākošajā dienā pēc domes sēdes protokola parakstīšanas, ja domes lēmumā nav noteikts cits termiņš.

Domes priekšsēdētājs A.Pušpurs

1.pielikums

Balvu novada pašvaldības ūdensapgādes un kanalizācijas

pakalpojumu tarifu aprēķināšanas metodikai

**Aprēķinā iekļautā ūdens un notekūdeņu daudzuma noteikšana**

Aprēķiniem nepieciešamie dati par Ūdens u notekūdeņu apjomu tiek iegūti no Valsts Vides dienestam iesniegtā pārskata veidlapas „Veidlapa Nr.2 – Ūdens. Pārskats par ūdens resursu lietošanu \_\_\_\_\_\_.gads” (apstiprināta ar MK 2017.gada 23.maija noteikumiem Nr.271 „Noteikumi par vides aizsardzības oficiālās statistikas un piesārņojošās darbības pārskata veidlapām”).

Ūdens uzskaite

|  |  |  |  |
| --- | --- | --- | --- |
| **Ūdens uzskaites aprēķins, m3** | **Iepriekšējā gada faktiskie rādītāji** | **Kārtējā gada prognoze** | **Vidēji** |
| Iegūtā ūdens daudzums |  |  |  |
| tai skaitā: | x | x | x |
| ūdens patēriņš tehnoloģiskām vajadzībām |  |  |  |
| ūdensvada tīklā padotā ūdens daudzums |  |  |  |
| tai skaitā: | x | x | x |
| Lietotājiem piegādātā ūdens daudzums |  |  |  |
| Ūdens zudumi |  |  |  |

Informācija par savākto notekūdeņu daudzumu

|  |  |  |  |
| --- | --- | --- | --- |
| **Attīrīto notekūdeņu daudzuma aprēķins, m3** | **Iepriekšējā gada faktiskie rādītāji** | **Kārtējā gada prognoze** | **Vidēji** |
| Kopējo attīrīto notekūdeņu apjoms |  |  |  |
| tai skaitā: | x | x | x |
| Savākto notekūdeņu daudzums |  |  |  |
| Pārējo attīrīto notekūdeņu daudzums |  |  |  |

Domes priekšsēdētājs A.Pušpurs

2.pielikums

Balvu novada pašvaldības ūdensapgādes un kanalizācijas

pakalpojumu tarifu aprēķināšanas metodikai

**Ūdenssaimniecības pakalpojumu cenā iekļautie izmaksu posteņi**

|  |  |  |  |
| --- | --- | --- | --- |
|  | **Posteņi** | **Ūdens ražošana un piegāde** | **Notekūdeņu savākšana un attīrīšana** |
| **1.** | **Pamatlīdzekļu nolietojums un nemateriālo ieguldījumu vērtības norakstījums** |  |  |
| 1.1. | Pamatlīdzekļu nolietojums |  |  |
| 1.1.1. | tai skaitā ēkas, būves  |  |  |
| 1.1.2. |  Iekārtas, mehānismi |  |  |
| 1.2. | Pārējie |  |  |
| 1.3. | Nemateriālo vērtību norakstījums |  |  |
| **2.** | **Ekspluatācijas izmaksas** |  |  |
| 2.1. | Personāla izmaksas |  |  |
| 2.1.1. | Darba samaksa darbiniekiem, kas tieši saistīti ar pakalpojumu sniegšanu |  |  |
| 2.1.2. | Valsts sociālās apdrošināšanas obligātās iemaksas |  |  |
| 2.2. | Remonta izmaksas |  |  |
| 2.3. | Pārējās saimnieciskās darbības izmaksas |  |  |
| 2.3.1. | Apdrošināšana |  |  |
| 2.3.2. | Materiālu izmaksas |  |  |
| 2.3.3. | Elektroenerģijas izmaksas |  |  |
| 2.3.4. | Kurināmā un siltumenerģijas izmaksas |  |  |
| 2.3.5. | Transporta uzturēšanas izmaksas (degviela, remonti, apdrošināšana) |  |  |
| 2.3.6. | Komunālie pakalpojumi |  |  |
| 2.3.7. | Pārējās izmaksas, kas nav iekļautas citos posteņos (med. komisijas un citas izmaksas) |  |  |
| **3.** | **Administrācijas izmaksas** |  |  |
| 3.1. | Sakaru pakalpojumu izmaksas |  |  |
| 3.2. | Kancelejas un saimniecības preču iegādes izmaksas |  |  |
| 3.3. | Dienesta komandējumi |  |  |
| 3.4. | Citas administratīvās izmaksas (kvalifikācijas kursi, citas būtiskas izmaksas) |  |  |
| 3.5. | kontroles izdevumi (monitoringa izdevumi) |  |  |
| 3.6. | Dabas resursu nodoklis |  |  |
| 3.7. | Pārējās mainīgās izmaksas |  |  |
| 3.8. | Pārējās fiksētās izmaksas |  |  |
| 3.9. | Nodevas |  |  |
|  | **KOPĀ** |  |  |

Domes priekšsēdētājs A.Pušpurs